दिशा पाटनी, मोनी रॉय, सोनम बाजवा के साथ एयरपोर्ट पर हुए स्पॉट
Akshay Kumar The Entertainers New Jersey Concert अक्षय कुमार को उनके ग्रुप के साथ स्पॉट किया गया, जिसका एक वीडियो सामने आया है।
बॉलीवुड एक्टर अक्षय कुमार और इमरान हाशमी की फिल्म सेल्फी बॉक्स ऑफिस पर फ्लॉप साबित हुई है। तो वहीं बीते दिन खबरें आई थी कि पेमेंट ने होने की वजह से अक्षय के अमेरिका में होने वाले 'द एंटरटेनर्स शो' को रद्द कर दिया गया है। हालांकि इस बीच अक्षय कुमार को उनके ग्रुप के साथ स्पॉट किया गया, जिसका एक वीडियो सामने आया है।
अक्षय के साथ दिखी पूरी टीम 
इस वीडियो में एक्ट्रेस मौनी रॉय, दिशा पाटनी और सोनम बाजवा के साथ द एंटरटेनर्स शो के लिए निकल चुके हैं। यानी उनका टूर कैंसिल नहीं हुआ है। एयरपोर्ट पर सभी एक साथ पैपराजी को पोज देते हुए भी नजर आए। बता दें कि अक्षय का पूरा टूर कैंसिल नहीं हुआ है, सिर्फ न्यू जर्सी वाले टूर के कैंसिल होने की खबरे हैं। लेकिन अक्षय ओरलैंडो और डालास समेत अमेरिका के कई शहरों में परफॉर्म करेंगे।
भारत के मैप पर चलते दिखे थे अक्षय कुमार
अक्षय कुमार ने बीते दिनों अपने सोशल मीडिया अकाउंट पर इस कॉन्सर्ट से जुड़ा एक वीडियो शेयर किया था, जिसे देखने के बाद यूजर्स ने उन्हें खूब ट्रोल किया था। दरअसल, इस वीडियो में वह भारत के नक्शे पर चलते हुए नजर आ रहे हैं। क्लिप में उनके साथ दिशा पाटनी, नोरा फतेही, मौनी रॉय और सोनम बाजवा भी ग्लोब पर चलती हुई दिखाई दे रही हैं। अक्षय इस वीडियो में इंटरनेशनल एयरलाइंस का ऐड करते हुए दिखाई दिए। उन्होंने इस वीडियो को शेयर करते हुए कैप्शन में लिखा, 'एंटरटेनर्स नॉर्थ अमेरिका में 100% एंटरटेनमेंट लाने के लिए पूरी तरह से तैयार हैं, अपनी सीट बेल्ट बांध लें हम मार्च में आ रहे हैं।'
वीडियो देख भड़के थे यूजर्स 
एक्टर के इस वीडियो को देखने के बाद लोगों ने उन्हें सोशल मीडिया पर खूब खरी खोटी सुनाई थी। जहां एक यूजर ने लिखा, 'कनैडियन एक्टर भारतीय मैप पर चल रहा है। ये भारतीयों की बेइज्जती है। आपको 150 करोड़ भारतीयों से इस शर्मनाक हरकत के लिए माफी मांगनी चाहिए।' वहीं दूसरे यूजर ने लिखा, 'भाई हमारे भारत की थोड़ी रिस्पेक्ट कर लो।'
